GULF-ADVANC-INTUCH-TRUE เด้ง! หาพื้นฐาน หลังอัพไซด์เปิดกว้างเกิน 10%
GULF-ADVANC-INTUCH-TRUE เด้งช่วงเปิดตลาดภาคเช้า เกิดจากแรงซื้อกลับเพื่อไปหาพื้นฐาน เมื่ออัพไซด์เปิดกว้างเกิน 10%
GULF-ADVANC-INTUCH-TRUE เด้งช่วงเปิดตลาดภาคเช้า เกิดจากแรงซื้อกลับเพื่อไปหาพื้นฐาน เมื่ออัพไซด์เปิดกว้างเกิน 10%
16 พ.ค. 2566

ผู้สื่อข่าวรายงานว่า วันนี้ 16 พ.ค. 66 ช่วงเปิดตลาดภาคเช้าราคาหุ้นกลุ่มเจ้าสัวมีการเด้งกลับ หลังจากปรับตัวลงหนักวานนี้จนทำให้เกิดอัพไซด์กว้างเกิน 10% เมื่อเทียบกับราคาเป้าหมายของคอนเซนซัส ทั้งนี้ราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ราคาหุ้นอยู่ที่ระดับ 48.25 บาท บวก 0.25 บาท หรือ 0.52% สูงสุดที่ระดับ 48.25 บาท ต่ำสุดที่ระดับ 47.25 บาท มูลค่าการซื้อขาย 421.15 ล้านบาท
บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ราคาหุ้นอยู่ที่ระดับ 213.00 บาท บวก 2.00 บาท หรือ 0.95% สูงสุดที่ระดับ 213.00  บาท ต่ำสุดที่ระดับ 211.00 บาท มูลค่าการซื้อขาย 240.75 ล้านบาท
บริษัท อินทัช โฮลดิ้งส์ จำกัด (มหาชน) หรือ INTUCH ราคาหุ้นอยู่ที่ระดับ 73.00 บาท บวก 0.50 บาท หรือ 0.69% สูงสุดที่ระดับ 73.25  บาท ต่ำสุดที่ระดับ 72.50 บาท มูลค่าการซื้อขาย 36.69  ล้านบาท
บริษัท ทรู คอร์ปอเรชั่น จำกัด (มหาชน) หรือ TRUE ราคาหุ้นอยู่ที่ระดับ 7.15 บาท บวก 1.42 บาท หรือ 1.42% สูงสุดที่ระดับ 7.20 บาท ต่ำสุดที่ระดับ 7.00 บาท มูลค่าการซื้อขาย 86.86 ล้านบาท
สำหรับผลสำรวจของ “ข่าวหุ้นธุรกิจ” พบว่าจากราคาเป้าหมาย Consensus ทั้ง 4 หุ้น เมื่อเทียบกับราคาที่ปรับตัวลง ทำให้มีอัพไซด์เพิ่มขึ้นอย่างมีนัยสำคัญ โดย GULF ราคา Consensus เฉลี่ย 59 บาท มีอัพไซด์ 22.92%, ADVANC ราคา Consensus เฉลี่ย 238.45 บาท มีอัพไซด์ 13.01%, INTUCH ราคา Consensus เฉลี่ย 82.61 บาท มีอัพไซด์ 13.94% ส่วน TRUE ราคา Consensus เฉลี่ย 9.06 บาท มีอัพไซด์ 28.51%
อย่างไรก็ตามวานนี้ (15 พ.ค. 2566) หลังจากตัวเลขผลการเลือกตั้งสมาชิกสภาผู้แทนราษฎร (ส.ส.) ออกมา ปรากฏว่าพรรคก้าวไกลได้คะแนนสูงสุด 152 เสียง ตามด้วยพรรคเพื่อไทย 141 เสียง ทำให้พรรคก้าวไกลกลายเป็นพรรคแกนนำในการจัดตั้งรัฐบาลต่อไป แต่ด้วยแนวนโยบายพรรคก้าวไกล สร้างความกังวลต่อเซ็นติเมนต์เชิงลบ จนเกิดแรงเทขายออกมาอย่างหนัก ในบรรดาหุ้นขนาดใหญ่ (บิ๊กแคป) ที่มีผลอย่างมีนัยสำคัญต่อดัชนีโดยรวม
โดยเป็นเหตุให้ดัชนีหุ้นไทยปรับลงมาปิดที่ 1,541.38 จุด ติดลบ 19.97 จุด หรือ 1.28% อาทิเช่น GULF ราคาปิดที่ 48 บาท ลดลง 4.50 บาท หรือ 8.57% มีผลต่อดัชนี 4.32 จุด, ADVANC ราคาปิดที่ 211 บาท ลดลง 10 บาท หรือ 4.52% มีผลต่อดัชนี 2.40 จุด, INTUCH ราคาปิดที่ 72.50 บาท ลดลง 5.25 บาท หรือ 6.75% มีผลต่อดัชนี 1.37 จุด และ TRUE ราคาปิดที่ 7.05 บาท ลดลง 0.60 บาท หรือ 7.84% มีผลต่อดัชนี 1.69 จุด ตามลำดับ